ನಿವೃತ್ತರಾಯಿನ್ ಬೊಕ್ಕ ಆರ್ ಮೈಸೂರು ವಿಶ್ವವಿದ್ಯಾನಿಲಯದ ತೆರೆಯಿನ ವಿಶ್ವವಿದ್ಯಾನಿಲಯ ಯೋಜನೆದ ಅಡಿಟ್ ಕಲ್ತ್ ದ್ ಎಂ.ಎ (ಇಂಗ್ಲೀಷ್ ಸಾಹಿತ್ಯ) ದ ಸ್ನಾತಕೋತ್ತರ ಪದವಿನ್ ಪಡೆವೊಂಡೆರ್. ಇಂಗ್ಲೀಷ್ ಸಾಹಿತ್ಯ ಓದುನಗ ಅರೆಗ್ ತುಳು ಸಾಹಿತ್ಯ ಭಾಷೆ ಸಂಸ್ಕೃತಿ ಪರಂಪರೆಲೆನ ವಿಷಯೊಡು ಆಸಕ್ತಿ ಎಚ್ಚಾಂಡ್. ಮೈಸೂರುದ ಮಹಾರಾಜಾ ಕಾಲೇಜಿದ ಅಂಚನೆ ವಿಶ್ವವಿದ್ಯಾನಿಲಯದ ಗ್ರಂಥಾಲಯೊಲೆನ ವಿಪುಲ ಪುಸ್ತಕ ಸಂಪತ್ತುಲೆನ ಸದುಪಯೋಗ ಪಡೆವೊಂಡೆರ್. ತುಳು ಸಂಸ್ಕೃತಿ ಸಂಶೋಧನೆಲೆಗ್ ಮಾರ್ಗದರ್ಶಿಯಾದಿಪ್ಪುನ ಡಾ. ಗುರುರಾಜ ಭಟ್ಟರೆನ, ಅಂಚನೆ ಡಾ ಕೆ.ವಿ .ರಮೇಶೆರ್ ಪಣಿಯಾಡಿ ಇಂಚಿನಕುಲೆನ ಕೃತಿಕುಲೆನ ಪ್ರಭಾವೊಗು ತಿಕಿಯೆರ್. ಲಭ್ಯ ಮಾಹಿತಿಲೆನ್ ಸಂಗ್ರಹ ಮಲ್ತೊಂದು ಅವೆನ್ ಸೂಕ್ತವಾದ್ ಮನನ, ಪರಾಮರ್ಶೆ ಮಲ್ತೊಂದು ತುಳುಟೆ ಬರೆವೊಡು ಇಂದ್ ನಿರ್ಧಾರೊಡು ತುಳು ಪಾತೆರೊ ಇನ್ಪಿನ ಭಾಷಾ ಶಾಸ್ತ್ರ ಬೊಕ ವ್ಯಾಕರಣ ದ್ ಕೃತಿನ್ ೧೯೭೯-೮೦ ದ್ ಕಾಲಾವಧಿಡ್ ರಚನೆ ಮಲ್ತೆರ್.